Han var sønn nr. 2 av organist Johannes Bøttger som i 1796 innvandret fra København til Skien og Mette Marie Schjøth fra Larvik. Bøttger ble utdannet som snekkermester og senere som arkitekt ved Kunstakademiet i København før han ble ansatt som stadskonduktør i Skien og Porsgrunn fra 1834. Bøttger er kjent for en rekke ombygninger som for eksempel Skien kirke og Holden hovedgård samt tegninger til Norges banks bygning i Skien. Han var også stortingsrepresentant og satt som komitésekretær for Stortingets nybygg. I tillegg tegnet han også en rekke ovnstegninger til Ulefos Jernværk i sin periode. Han hadde en poetisk åre, og skal ha vært en interessant og meget populær personlighet.